Yılmaz Güney
Yılmaz Güney (be nameyo raştıkên ra Yılmaz Pütün) yew senatkarê do Zazayo. Namey xoyo raştıkên Yılmaz Pütüno. Serra 1937ıne de, Qarataş (Edene) de dewa Yenice de ameyo dınya. Piyê  xo (Hamit) Zazayanê Dêsımi rayo ke Sêwrege de dewa Dêsıman de ameyo dınya, Zazayo u maya (Güllü) cı Varto (Gımgım) raya, kurda Cibranıca.

Cıwiyayışê xo 
Yılmaz Güney mektebo verên u mektebo werteyın Adana de qedena. Anqara de Fakulta Huquqi de u Universita Estamoli de Fakulta İqtısadi de tenê wend hama texsilê xo nême ra ca verda. Anqara de Atıf Yılmaz naskerd u bi asistanê dey. Serra 1956yıne de hetê eskeri ra gêriya zerre u veciya mehkeme. Serra 1961yıne de 1,5 (yew u nêm) serre hepıs de bi mehkum u 1963yıne de hepıs ra veciya. 1966ıne de be filmê "At, Avrat, Silah"(Çheke, Cênıke, Estor), bi vıraştoğê filman. Serra 1972ıne de ancia gêriya zerre u 2 (dı) serri hepıs de mend. 1974ıne de hepıs ra veciya, hama a serre ancia gêriya zerre u 18 (des u heşt) serri ceza hepısi gırewte. 1981ine de hepıs ra rema u veciya dıwelanê teberi u serra 1983ıne de Hukmatê Tırkiya Yılmaz Güney welatdarine ra vet u 9ê (newê) aşma Eylule, serra 1984ıne de reşt rehmetê Homay.

Filmê Yılmaz Güneyi

Serrol de

Senaryoyê Yılmaz Güney 
 Duvar (Dês), 1983
 Yol (Raye), 1982
 Düşman (Dışmên), 1979
 Sürü (Suriye / Qefle), 1978
 Zavallılar (Bêkesi), 1975
 Arkadaş (Embaz / Albaz), 1974
 Endişe (Xof), 1974
 Ağıt (Şıware / Şiwan), 1972
 Acı (Dec), 1971
 Baba (Pi), 1971
 İbret (Mosture), 1971
 Kaçaklar (Qaçaği), 1971
 Umutsuzlar (Bêomıdi), 1971
 Vurguncular (Vunğınçi), 1971
 Yarın Son Gündür (Meşte Roca Peyêna), 1971
 Canlı Hedef (Hedefo Cınde), 1970
 Piyade Osman (Usmano Piyade), 1970
 Umut (Omıd), 1970
 Aç Kurtlar (Vergê Vêşani), 1969
 Bir Çirkin Adam (Yew Merdumo Kıroğın), 1969
 Pire Nuri (Nuriyo Kêke), 1968
 Seyyit Han (Seyid Xan), 1968
 Bana Kurşun İşlemez (Qerşune mı de kar nêkena), 1967
 Benim Adım Kerim (Namey Mı Kerimo), 1967
 At, Avrat, Silah (Çheke, Cênıke, Estor), 1966

Kıtabê Yılmaz Güneyi 
Hücrem (Hucra Mı), 1975 
Salpa (Salpa), 1975 
Sanık (Suçber), 1975 
Selimiye Mektupları (Mektubê Selimiya), 1976 
Seçimlerde CHP Neden Desteklenmelidir?(Weçinıtış de çıra pheşti bıdiyo CHP?), 1977 
Soba, Pencere Camı ve İki Ekmek İstiyoruz (Soba, Camê Pençerey u Dı Nanan Wazenime), 1977 
Faşizm Üzerine (Derheqa Faşizmi de), 1979 
Paris Komünü Üzerine (Derheqa Komunê Parisi de), 1979 
Oğluma Hikayeler (Lacê mı rê hêkati), 1979

Çımeyi 

 http://www.guneydergisi.com/
 http://www.yilmazguney.eu/Default.asp 

 

Yılmaz Güney
Zaza